
TIN 13 DIA MAS 
PA TRATA PRESUPUESTO 
SUPLETORIO Y LEY DI LAFT 


TRAHADONAN PUBLICO 
TAMPOCO LO HAYA 
INDEXERING DEN 2023 


MINISTER ROCCO TJON: 


CONSTRUCCION PA COMBERTI EX 
CODEMSA DEN UN CENTRO DI HUSTICIA 
LO INICIA DI DOS KWARTAAL DI 2024 


CU NDA Y MOU FIRMA CU 
EAGLE LNG PROYECTO DI 
GAS NO TA CLA PA 2024 

D 
iaranson merdia e concepto di cambio di e ley di LAft a 
yega Parlamento y esaki a ser manda pa tur miembro di 
Parlamento pa asina repasa henter e ley y manda pregunta 
pa Prome Minister Evelyn Wever Croes reacciona riba esaki- 
nan. 


Ta un hecho cu mientras cu Conseho di Minister di Reino 
Hulandes a bay di acuerdo cu e cambionan cu gobierno di 
Aruba a presenta den e concepto nobo, esaki ta nifica cu 
Parlamento di Aruba tin cu atende cu e ley aki prome cu fin 
di aña, ora cu e LAft bieu lo vence dia 31 di December. 


E cambionan ta peticion di Gabinete Wever Croes II, pa asina 
sigura cu supervision financiero lo continua caminda gobi- 
erno di Aruba lo duna tur su cooperacion pa esaki tuma luga 
na luga di introduccion di e RAft cu gobierno Hulandes kier 
impone. 


Prome Minister Wever Croes a haci peticion na gobierno 
di Hulanda pa no introduci e ley di RAft, algo cu e prome 
mandatario a forma na dos ocasion pa su introduccion pero 
awor ta pidi pa via di cambionan den e ley di LAft, ta elimina 
e poder di gobierno di Aruba pa introduci cambionan den e 
ley aki unilateralmente. 


Un situacion sin duda cu a hala atencion hopi, ta declara- 
cion di Secretario di Estado Alexandra van Huffelen a haci 
diabierna siman pasa na Den Haag despues di reunion di 
Conseho di Minister di Reino, caminda el a confirma cu RMR 
a bay di acuerdo cu e cambionan proponi den e LAft pero 


mesora tambe a mustra cu ainda no tin acuerdo cu Aruba pa 
loke ta introduccion di e RAft. 


Dia 19 di December venidero, Parlamento di Aruba ta bay cu 
reces y ora cu analisa cuanto dia ta resta di dianan di trabou 
pa Parlamento, esakinan ta yega pa net 12 dia di trabou 
pero aki lo tin cu kita sigur cuater pa cinco dia otro siman, ya 
cu Presidente di Parlamento, Edgard Vrolijk, ta biahando pa 
exterior y lo no tin reunion e ora di Parlamento, ya cu gobi- 
erno e ora lo no tin mayoria den parlamento. 


Pues di e 12 dianan aki, sigur tres te cu cuater dia ta cay afo, 
pues pa atende cu presupuesto supletorio 2023 y despues e 
ley di LAft, ta keda 9 dia pa Parlamento reuni riba esakinan. 
Mientras tanto Minister di Finansa siman pasa a entrega 
cuenta anual di 2019 algo cu CAft a bin ta pidiendo for di 
algun aña caba pero ainda falta esunnan di 2020, 2021 y 
tambe 2022 cu en realidad ta esun cu mester ta cla awor na 
fin di 2023. 


Minister Xiomara Maduro durante di su bishita na Algemene 
Rekenkamer a mustra cu nan ta trahando duro pa keda cla 
cu tur retraso cu tin pa loke ta cuentanan anual algo cu den 
pasado caba tabata un problema hopi serio. 


Pa loke ta presupuesto 2024 cu a wordo entrega caba na 
Parlamento dia prome di September cumpliendo cu ley di 
comptabilidad, esaki lo no ta posibel pa Parlamento trata 
esaki mas pa e aña aki y e lo wordo atende te na luna di 
Januari. 


Tin 13 dia mas pa trata 
presupuesto supletorio y ley di LAft 

D 
iahuebs mainta, Minister di Hus- 
ticia y Asuntonan Social sr. Rocco 
Tjon, a reuni cu e arkitecto y e Account 
Manager Vastgoed di APFA pa loke ta e 
construccion di e centro di husticia na 
ex Codemsa. Aña pasa e ley a wordo 
aproba unanimamente pa asina e edi- 
ficio aki wordo comberti den un centro 
di husticia, caminda lo bay ubica dife- 
rente departamentonan hudicial hunto 
bou un solo dak. APFA a adkiri un “con- 
sultant” pa prepara ful e destaho pa cu 
e proyecto aki. E preparacionnan pa cu 
e destaho ta canando bon y lo finalisa 
februari, pa asina por scoge e compa- 
nia cu lo bay ehecuta e proyecto aki na 
maart 2024. 


Manera ta conoci, aña pasa e ley a wordo 
aproba unanimamente den Parlamento 
di Aruba pa loke ta e construccion di un 
centro di husticia nobo na ex Codemsa, 
caminda lo bay ubica diferente departa- 
mentonan hudicial, entre otro; Bureau 


City Inspector, Inmigracion Aruba, CEA 
y KPA. Esaki, cu e meta pa introduci 
diferente funcionalidadnan nobo cu 
nos no conoce ainda den husticia, y na 
final di dia percura pa reduci gastonan 
di diferente huurnan cu tin andando na 
e momentonan aki 


Despues di un proceso amplio caminda 
a involucra e diferente departamen- 
tonan y sindicatonan, APFA ta den e 
proceso di preparacion pa loke ta trata 
e destaho publico. Pa nan por logra 
esaki, nan a adkiri un consultant pa 
loke ta e parti di construccion, kende 
ta preparando tur e documento y 
pinturanan pa e destaho por tuma luga. 
E intencion ta pa e destaho aki tuma 
luga otro aña den e luna di februari, pa 
asina nan por scoge e compania cu ta 
bay percura pa e construccion di esaki. 


Por ultimo, e mandatario a expresa cu 
e reunion tawata uno positivo, caminda 


por wak cu tur cos ta canando segun e 
plan. Manera a indica caba, e proyecto 
aki lo bay tin beneficionan multiple, 
cuminsando na e hecho cu ta bay paga 
menos na huur y ta bay tin condi- 
cionnan di trabou completamente 
nobo, mirando cu tur cos ta bay ta 
nobo den e edificio. Ta trata di un inver- 
sion di alrededor di 20 miyon florin, pa 
asina e trabounan pa cu e edificio nobo 
pa e centro di husticia, por inicia na 
april 2024. 


M 
ientras cu tin un gobierno na man- 
da cu a percura pa un serie di me- 
dida contra di pueblo, ocasionando un 
inflacion rigoroso cu a afecta tur hen- 
de den comunidad, e ‘silencio’ di dife- 
rente sindicato di trahadonan publico 
ta keda masha remarcabel. 
Ta for di 2017 na momento cu Gabinete 
Wever Croes I forma pa partido MEP, 


POR y RED a tuma mando di e pais 
aki, un di e prome medidanan cu a ser 
ehecuta ta di suspende pago di index- 
ering tur aña. 


Inicialmente sindicatonan a hiba delib- 
eracion cu tanto Gabinete Wever Croes 
I como esun II y riba dje durante di 
pandemia, gobierno a dicidi di mal 
informa trahadonan publico pa entrega 
como señal di solidarismo cu esunnan 
den sector priva cu a perde trabou, 
kitando 12.6%. 
Awor di analisa e hecho cu for di 2019 
trahadonan publico a wordo confronta 
c’un inflacion di 5%, na 2020 reduc- 
cion salarial di 12.6% cu a sigui den 
2021, 5% di inflacion na tanto 2022 
como 2023, por conclui cu trahadonan 


di gobierno a sigui wordo oprimi pa un 
maneho di un gobierno cu no ta respeta 
derecho di trahadonan publico. 


Ta bin acerca cu den palabracion cu 
Hulanda Gabinete Wever Croes lo 
tin cu sigui busca forma pa manda 
trahadonan publico cas, caminda ya 
e proceso di evaluacion ta tumando 
luga den varios departamento pa mira 
kende ta produci y kende no, ta muestra 
cu a pasividad di sindicatonan ta hopi 
straño y demasiado keto. 


E aña aki ta bay ta cabando y gobierno 
no a papia mes cu sindicatonan riba 
introduccion bek di indexering pa e 
aña aki y tampoco esaki ta riba presu- 
puesto pa 2024. 


Trahadonan publico tampoco lo haya indexering den 2023 


Minister Rocco Tjon: 


Construccion pa comberti ex Codemsa den un 
centro di husticia lo inicia di dos kwartaal di 2024 

D 
ia 19 di December di 2021, Minister di Energia 
Glenbert Croes, a firma un NDA cu e compania 
Eagle LNG cual contract ainda ningun hende sa kico 
ta su contenido pero te cu awe prome di December 
di 2023, no tin algo concreto di e proyecto aki. 
Despues dia 27 di Maart di e aña aki, tabata Prome 
Minister Evelyn Wever Croes kende ta firma un 
Memory of Understanding, esta un MOU, cu e 
compania Jaxport di Florida, cual compania tin 
Eagle LNG como socio. Den un comunicado emiti pa 
gerencia di Jaxport, su socio Eagle LNG ta firma un 
asina yama “multi-year agreement” cu gobierno di 
Aruba caminda te cu awe casi dos aña despues, no 
tin indicacion cu henter e proyecto di e compania 
aki, lo ser ehecuta. 


Minister Glenbert Croes den un declaracion na 
prensa dia 25 di September di e aña aki,  caminda el 
a mustra cu na 2021 en berdad a firma un contract 
pero cu e proceso ta encera cu pa 2023 Eagle LNG 


Ministro encarga cu Turismo & Salubridad ta anuncia cu entrante 1 
december 2023 durante 14 dia lo tin oportunidad pa un y tur tuma 
conocemento na Departamento di Legislacion y Asunto Huridico, 
Schotlandstraat 53, di un peticion cu a ser haci pa obtene un 
kofÏehuis- y un restaurantvergunning A pa e parcela na 
Havenstraat 26-28, 2de verdieping, Lok 3-4. E permisonan aki ta 
concerni e.o. benta di bebida sterki por detal y cuminda pa wordo 
consumi den e parcela. Den e periodo aki tur hende por expresa 
por escrito nan desacuerdo contra dunamento di e permisonan 
menciona, dirigi na e Ministro encarga cu Turismo & Salubridad via 
intermediacion di Director di Departamento di Legislacion y Asunto 
Huridico, Schotlandstraat 53. 


Cu NDA y MOU firma cu Eagle LNG 
proyecto di gas no ta cla pa 2024 


mester a cuminsa suministra WEB Aruba NV cu gas. 
Sinembargo Minister Croes a sigura un biaha mas cu meta di e proyecto 
cu Eagle LNG lo ta pa ser ehecuta den 2024, proximo aña cual aña mescos 
cu tur otro, ta conta cu 12 luna y caminda no tin indicacion algun ki tempo 
esaki lo tuma luga. No tin ningun accion tumando luga pa desaroya e sitio 
caminda Eagle LNG lo establece su mes riba tereno di refineria di San Nicolas, 
sitio caminda tambe Minister Glenbert Croes a anuncia dos luna atras, cu e 
compania Spaño, Acciona Energia, lo construi un planta hidrogeno riba mesun 
tereno aki. 


PROME MINISTER 
Dia 27 di Maart di e aña aki, tabata turno di Prome Minister Ev elyn Wever 
Croes pa firma un MOU cu gerencia di Jaxport di Florida cu ta partner di Eagle 
LNG cual acuerdo tampoco a ser trata den parlamento di Aruba. Segun infor- 
macion for di Jaxport, hunto cu gobierno di Aruba lo promove oportunidadnan 
comercial y turismo entre Florida y Aruba, logra un cooperacion estrecho pa 
loke ta maneho di wafnan y pa explora e potencial pa logra un desaroyo pa 
haci negoshi y comercio. Nunca gobierno a duna claridad of splicacion riba 
contenido di e MOU aki firma pa Prome Minister y kico ta bentahanan cu Aruba 
lo saca for di e acuerdo aki, sigur despues di e declara cu e MOU aki ta un 
“cornerstone of economico growth for Aruba.” 


Te cu awe no a duna splicacion riba kico gabinete Wever Croes lo kier logra 
cu e MOU aki, ya cu si tuma na consideracion aumento di 7% di BBO na fron- 
tera, practicamente tin cu conclui cu Jaxport lo no sufri ningun contra tiempo 
pa coopera cu Aruba ya cu ta ora carga wordo manda Aruba, aki e medida 
tuma di BBO na frontera lo bira e problema mas grandi pa importadonan. 
Loke e acuerdo aki a logra di aclaria ta e hecho cu ex Minister di Husticia 
den Gabinete Wever Croes I, a atende e ceremonia na Florida den calidad di 
Consehero Legal di Minister di Turismo y Salud Publico, esaki den persona di 
Andin Bikker. 

M 
inister di Turismo y Salud Publico sr. Dangui Oduber a atende un re- 
union unda Setar a duna un “update” ariba e progreso di digitali- 
sacion di e Aruba Health Application. Un reunion importante unda Setar a 
presenta un “mockup application” pa con e aplicacion por ta mas eficien- 
te, accesibel y simpel pa pashent y alabes manteniendo e privacidad di e 
aseguradonan. Den cuadro di mehora calidad y servicio di cuido na Aruba 
un “partnership” entre Ministerio di Salud Publico, Setar y AZV ta den no- 
cion pa asina digitalisa henter sector di cuido haciendo uzo di tecnologia 
y innovacion. 


E aplicacion di “Aruba Health App” lo bira un plataforma pa traha afspraak 


Ministerio di Turismo y Salud Publico a ricibi un “update” 
ariba e progreso di digitalisacion di e Aruba Health App 


via e MiDokterDiCas, tambe por ricibi receta 
prescribi via MiRemedi y alabes haya tur 
resultado di  testnan di dokter di cas via 
MiLaboratorio. E innovacion di e plataforma 
aki ta permiti e aseguradonan pa yega na nan 
informacion medico 24 ora pa dia cu ta hacie 
e proceso mas rapido, cual  antes no tabata 
posibel. 
Tur e partnernan cu tabata presente den e 
reunion a haya espacio pa haci pregunta y 
duna sugerencia pa asina por sigui mehora 
e servicio y calidad di cuido uzando e Aruba 
Health App como un plataforma central y 
simpel pa e aseguradonan. 
Minister  Dangui Oduber a pone e vision 
y conhuntamente cu Setar y AZV a logra intro- 
duci un plataforma unda e pashent ta central 
pero tambe un plataforma cu tin tur funcion 
cu un pashent mester manera; traha afspraak 
cu dokter of specialista, historia medico, 
busca receta y cu hopi otro funcion lo bay ta 
disponibel. 


Segun e mandatario esaki ta un “era nobo” 
pa asina digitalisa henter e sector  di cuido 
medico, cu un resultado pa sigui mehora 
tur e servicionan y e calidad di cuido pa tur 
dokter di cas por traha na un manera mas 
eficiente, transparente y mas rapido y asina 
tambe e comunidad por ta mas informa y sinti 
nan mes den control di nan salud y calidad di 
bida. Minister Dangui Oduber ta gradici Setar 
y ademas partnernan pa e update ariba e 
progreso di e Aruba Health App. 

D 
okter Marije Jansen a termina su contracto cu OE AZV. 
Nos ta gradici dokter di cas Marije Jansen pa tur e añan- 
an di servicio medico cu el a brinda na nos aseguradonan. 
Actualmente dokter Marije Jansen su practica ta sigui brin- 
da servicio pa medio di un waarnemer. 
Na mes momento nos ta yama bon bini na un dokter di cas 
nobo, esta dokter K. de Lannoy. Entrante 1 di januari 2024 
dokter K. de Lannoy lo brinda servicio na De La Sallestraat 
45. 


Traspaso ta automatico 
Aseguradonan mes no tin nodi haci nada, e traspaso ta 
wordo haci automatico. Ta pidi e aseguradonan pa por 
fabor duna oportunidad na e dokter di cas aki pa yuda bo 
ora bo tin mester di cuido medico. Dokter K. de Lannoy ta 
un dokter Arubiano, kende a studia medicina na Universiteit 
van Utrecht. Di 2019 pa 2020 el a traha como zaalarts na 
Dr. Horacio E. Oduber Hospitaal. Na aña 2020 el a cuminsa 
su specialisacion pa dokter di cas via e trayecto di Vrije 
Universiteit Amsterdam aki na Aruba mes. Su experiencia 
el a obtene pa medio di diferente stage y curso e.o na UMC 
Utrecht, Dr. Horacio E. Oduber Hospitaal, Huisartspraktijk 
Fernandes y van Trigt. E ultimo aña aki el a traha como waar- 
nemer pa diferente dokter di cas. 
No ta di acuerdo 
Solamente den caso cu no ta di acuerdo cu e traspaso auto- 
matico aki, e ora por cambia di dokter di cas di propio interes. 
Tene cuenta cu e ora bo mes mester pidi pa un aprobacion 
di e dokter di cas (firma di dokter) cu abo ta desea. E dokter 
di cas mes of su assistent ta manda e formulario pa AZV. Por 
wak e cambio den e AZV App ora cu bay na: Menu→Dunado 
di cuido →E dunado di cuido di bo persona→Doctor di 
cas→Eynan bo ta wak e doctor di cas nobo. Tene cuenta 
cu cambio di dokter di cas ta na luna di maart y september. 
Lamentablemente casi tur dokter di cas ta yen y pa e motibo 
aki mes AZV ta recomenda pa duna dokter K. de Lannoy e 
oportunidad pa conoce bo persona y duna bo e cuido ora cu 
bo tin mester di esaki. 


Recomendacion 
AZV ta recomenda tur asegurado pa download e AZV app 
y asina registra pa bo digi ZorgPas. Bo persona ta bay den 
Google Play Store of Apple Store pa download door di primi 
e boton install. Sigui e preguntanan pa registra pa bo digi 
ZorgPas. Den caso cu bo no ta logra, libremente por comu- 
nica cu nos pa haya ayudo via klantenservice@uoazv.aw 


Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


AZV ta informa cu entrante 1 di januari 2024 


Traspaso automatico pa pashentnan di 
dokter Marije Jansen pa dokter K. de Lannoy 

D 
en aña 2022, Oficina di Turismo (A.T.A.) 
a uni na e proyecto innovador di Aruba 
Happy One Pass, den colaboracion cercano cu 
Ministerio di Turismo, Indicio, SITA, Departa- 
mento di Inmigracion di Aruba, Aeropuerto di 
Aruba, y Departamento di Aviacion Civil. 


Un proyecto caminda cu A.T.A. ta contribui y 
participa activamente pa mehora e experiencia 
di bishitantenan na yegada na aeropuerto 
di Aruba. E implementacion di tecnologia 
biometrico facial ta facilita un yegada mas 
agradabel y eficiente pa e bishitante. 


Den su etapa piloto y cu pronto lo wordo 
lansa, Aruba ta bira e prome isla den Caribe 
pa ofrece un sistema innovativo y facilita, cu e 
meta pa mantene Aruba su posicion di lider- 
azgo den e industria di turismo. Durante di e 
pandemia, Aruba a demostra di ta sigui innova 
como destinacion den Caribe cu introduccion 
di, entre otro, Aruba Health App, y colabora- 
cion di JetBlue cu introduccion di Common 
Pass. 


E vision tras di Aruba Happy One Pass ta pa 
facilita yegada di bishitantenan, alabes pa 
enfoca riba continuacion, desaroyo, y innova- 
cion di e plataforma. 


“Nos kier yega na e punto caminda 
cu proveedor di otro servicionan, 
manera car rentals, hotels, of otro, 
lo wordo alerta di biaha riba yegada 
di e bishitante, pa asina por agilisa e 
proceso di yegada mas aun p’e 
bishitante. E idea ta pa e bishitante tin 
un experiencia asina integra, cu nan lo 
por ta na beach dentro di 30 minuut.” 


- Chief Executive OfÏcer di 
Aruba Tourism Authority, Ronella Croes. 


A.T.A. Orguyoso cu Avance di Aruba Happy One Pass 


Asegurando un experiencia digital innovativo y facilita 

M 
anera ta tradicion di tur aña, Alto Comis- 
ario di Polis sr. Ramon Arnhem, ta convo- 
ca un permiso general pa presentacion di gru- 
ponan di Gaita,Folklore, Aguinaldo y Dande di- 
lanti negoshinan riba nos isla. E permiso aki ta 
vigente cuminsando for di dia 1 di December 
2023 te cu dia 31 di December 2023. 


Contacto: E permiso general aki ta mara na e 
condicionnan manera prome cu cualkier grupo 
por haci uzo di e permiso otorga den e convo- 
cacion aki e persona encarga cu e grupo mester 
tuma contacto cu e seccion di Planologia y 
Informacion di Cuerpo Policial durante oranan 
di oficina. For di 7’or di mainta te 3’or di atardi y 
nan number di telefon ta 585-2500. Durante fin 
di siman por tuma contacto cu departamento di 
Planologia y Informacion via di Central di Polis 
na number di telefon 100. E personanan en 
cuestion lo controla si e luga caminda e actua- 
cion lo tuma luga ta apropia of no. 


Reglanan: Gruponan di Gaita, Folklore, Aguinaldo 
y Dande por haci nan presentacion te cu 10’or 
di anochi. No mag stroba ni trece trafico den 
peliger bou di ningun circunstancia. No mag laga 
sushi of cualkier desperdicio atras riba caminda 
publico despues di e presentacion. No mag toca 
den vecindario di misa durante sirbishi, hospital, 
casnan di anciano of otro instituto cu ta duna 
cuido medico, ni den vecindario di stacionnan 
di gasolin. 


Recordatorio: E permiso aki ta conta special- 
mente pa Gaita, Folklore, Aguinaldo y Dande. E 
permiso aki NO ta conta pa un banda, conhunto 
of agrupacion musical. Durante control Polis 
mira cu un banda of agrupacion musical ta 
tocando cu no ta gaita of dande lo para e evento 
cu consecuencia cu por haya un multa. Banda 
of agrupacion muscial mester busca un permiso 
general. 


Cuerpo Policial ta subraya cu mester obedece 
tur ordo di Polis relaciona cu Orden Publico y 
Polis ta autorisa pa para e evento na momento 
cu Orden publico ta rekeri esaki of na momento 
cu constata cu a viola cualkier di e condicionnan 
aki. 


Conoce e reglanan pa e permiso pa e temporada aki di fin di aña 


Otorgamento di permiso general pa gaita y dande 

G 
obierno tin e deber di informa pueblo activamente to- 
cante su maneho. Pa mehora y hisa e nivel di Transpar- 
encia Activo den gobernacion, Ministerio di Integridad, Sr. 
Ursell Arends, a lansa e proyecto piloto Publico.aw. Via 
Publico.aw ciudadanonan por haya informacion guberna- 
mental na un forma accesibel y innovativo. 


Actualmente, riba Publico.aw por haya informacion di 
Ministerio di Transporte, Integridad, Naturalesa y Asunto di 
Adulto Mayor, incluyendo informacion tocante e funcionnan 
na diferente departamento, (huur di) edificio, rapport, 
proyecto di ley, documento di maneho y contestacion riba 
pregunta parlamentario. E meta di Ministerio di Integridad 
ta pa sigui desaroya Publico.aw y continuamente aumenta e 
cantidad y tipo di informacion, di tur ministerio, na un forma 
structural. Pues keda bishita publico.aw regularmente pa 
updates y mas informacion. 
Nos kier tende di’bo. Si bo tin sugerencia of comentario, bo 
por laga nos sa via e formulario di contacto riba Publico. 
aw. Asina nos por considera bo feedback den e desaroyo di 
e proyecto aki. Hunto nos por haci Publico.aw e sitio prin- 
cipal pa Gobierno di Aruba eherce Transparencia Activo na 
un forma continuo y structural. 


“Publico.aw no ta solamente un plataforma; e ta un compro- 
miso pa un comunidad informa y activamente envolvi, ” 
segun Minister Arends. “Nos ta invita bo tur ciudadano pa 
participa activamente den formacion di nos futuro transpar- 
ente.” 


E esfuersonan di Ministerio di Integridad pa promove trans- 
parencia ta parti di un enfoke mas amplio riba goberna- 
cion efectivo y participativo. Transparencia no ta solamente 
informa pueblo, pero tambe ta facilita un conexion mas 
cercano entre Gobierno y ciudadanonan. Esaki ta crucial 
pa fomenta confiansa y colaboracion den desaroyo di nos 


comunidad. Nos ta invita tur ciudadano pa haci uzo di e plat- 
aforma Publico.aw y participa activamente den e proceso di 
construccion di un Aruba miho informa. 


Minister Ursell Arends: 


Publico.aw – Website Nobo pa Transparencia Activo 

R 
ecientemente a tuma luga na Aruba, e reunion anual di 
e diferente Ombudsmannan di Reino. E paisnan Corsou, 
Sint Maarten y Hulanda ya caba tin nan Ombudsman, di cual 
e institutonan aki ta reuni cada aña pa trata e diferente reto, 
exito y experiencianan, cu cada un di nan tawata tin durante 
aña. Mirando cu pronto Aruba tambe lo tin su Ombudsman, 
e institutonan aki, a dicidi di reuni e aña aki na Aruba. 


Prome Minister Evelyn Wever-Croes a remarca cu esaki sigur 
tabata di gran beneficio pa Gobierno, pa asina por scucha 
kico tur ta e retonan cu nan ta encontra na caminda, pa 
asina Aruba por ta miho prepara na momento di introduci 
un Ombudsman. 


Durante nan estadia, e institutonan aki tambe a reuni cu un 
grupo di studiante na Universidad di Aruba, na unda a papia 
di kico ta e rol, y e posicion di e Ombudsman den e consti- 
tucion di cada pais. Pa e studiantenan aki, e topico tabata 
di gran interes, ya cu nan a haya un miho bista, di con pa 
atende cu politica, con ta pone presion riba Gobiernonan y 
con ta implementa decisionnan den corte. 


E institutonan a reuni tambe cu Prome Minister, na unda 
nan a expresa nan satisfaccion pa cu tur e avancenan cu 
tin, y specialmente, cu pronto Aruba tambe lo tin su propio 
Ombudsman. Tambe nan a elogia e ley cu Parlamento di 
Aruba a pasa riba Ombudsman, cu ta un ley hopi progresivo. 


E ley aki ta duna e Ombudsman e autoridad pa investiga 
accionnan, no solamente den sector publico, pero tambe 
di e companianan liga na Gobierno. Por ehempel aki na 
Aruba, awa y coriente ta wordo genera y distribui pa WEB 
y Elmar, Setar ta encarga cu telecomunicacion, ATA ta 
encarga cu turismo, y AAA ta encarga cu aeropuerto. Den e 
ley di Ombudsman di Aruba e persona encarga por investiga 
tambe si bin keho riba e diferente institutonan aki, cual ta un 
paso mas adelanta cu otro paisnan. 


Prome Minister a indica cu e reunion tabata uno hopi posi- 
tivo y interesante, y pa Aruba tabata esencial pa scucha e 
diferente retonan cu cada Ombudsman ta encontra durante 
aña, pa asina Aruba por ta bon prepara. E seleccion pa un 


Ombudsman ta den man di un comision independiente, 
consistiendo di Corte di Aruba, Raad van Advies, y Algemene 
Rekenkamer y ta di spera cu den comienso di aña 2024, nan 
lo propone un candidato pa Parlamento por aproba pa asina 
Aruba tambe tin su Ombudsman. 


Premier Wever-Croes ta gradici e Ombudsman di Corsou 
señor Keursly Concincion, e Ombudsman di Sint Maarten 
señor Gwendolien Mossel, y e Ombudsman Nacional di 
Hulanda, señor Reinier van Zutphen, pa a selecciona Aruba 
como e pais anfitrion pa nan reunion di tur aña. 
Tambe ta gradici nan pa un reunion positivo na unda a 
comparti varios informacion valioso, cu lo ta di gran bene- 
ficio pa gobierno durante e proceso di seleccion pa un 
Ombudsman. 


Aruba pronto lo tin su Ombudsman 


E institutonan di Ombudsman di Reino a reuni na Aruba 

D 
iahuebs anochi den careda di 7’or varios unidad policial 
a bay un adres conoci na San Miguel, unda cu e tata di 
famia ta bebe burachi. Diahuebs anochi un biaha mas polis 
mester a bay pa homber aki, debi cu e la yega cas y no ta im- 
porté ta ken, e ta busca problema of lanta man. 


Agentenan cu a yega a papia tur na bon pa e habri e porta 
y na cuminsamento nada. Pero, manera e la medio habri e 
porta polisnan a tira man ariba dje, y a pone ariba vloer y 
pone den boei. 
Un biaha mas transportwagen mester a yega Y bay cu ne. 


Polisnan ta cansa di e homber aki, cu ta un menasa pa su 
famia. 


D 
iaranson anochi den careda di 10:45 polis a para un 
auto Toyota, cu algun hoben aden. Mirando cu tawata 
trata di un grupo den e vehiculo, mas patruya a presenta por 
si acaso algun sali for di man. 


Polis a duna e vehiculo un stopteken ariba e caminda cu ta 
bay pa Sero Patrishi, unda antes tawata Domino’s Pizza. Tur 
esnan den e auto mester a sali, unda cu polis a controla nan 
y tambe e vehiculo a coba rond den e auto. Bastante rato 
a keda papia cu nan y por a mira cu polis uzando celular a 
pone un di nan para y a saca su cara y tambe tattoo cu e 
hoben tin. 


Despues di basta papiamento e patruyanan cu a presenta 
como backup a bandona e sitio, y e polisnan cu a keda tawata 
tuma dato.Recientemente por a mira con na dos diferente 
ocasion, polis a detene hobennan cu ta cana arma cu arma 
di candela. 
Den e caso, e grupo di hobennan por a bay nan cas trankilo. 


Tata di famia problematico hiba un biaha mas pa warda di polis 


Durante un control: 


Polis a para grupo di hoben den auto 

S 
honnan, antes den peliculanan di 
cowboy di añanan 50, ora e klap- 
deur dal habri y bo wak John Wayne 
cana drenta bo sa mes ora ... Aha! Cos 
a drecha! Helaas speculaas, mara den 
bida real cos ta bay asina facil manera 
un script di pelicula. Porta a dal hab- 
ri berdad, un tercio c’un cana y mira- 
da estilo John Wayne a cana drenta 
berdad, pero lamentablemente, ora e 
huma dje tiroteo a clarea, e mes un vic- 
timanan di biaha pasa a keda masacra 
atrobe. 


Tabata e anochi di diasabra 27 di 
november ultimo cu e asina yama 
revancha di siglo a tuma luga na e 
famoso Domino Square Garden entre 
e trabuconan di Team Snor contra e 
“John Wayne”-nan di Team Sero Blanco. 
Biaha pasa, riba 1 di april, “Snor” 
Perez y su compinchinan a haci un 
berdadero masacre entre e pobernan 
di Sero Blanco. E biaha aki Sero Blanco 
a bin cu algun hired guns, entre otro 
e temerario Nai Rasmijn kende a dal 
e klapdeur habri y c’un mirada stoico 
estilo John Wayne a observa e campo 
di bataya. Aki e ta bay pone trabuconan 
para stret, aki e ta bay pone careda di 


bina caba, aki ta caminda e ta bay pone 
doño di circo come su snor sin salo ni 
peper. Jammerrrrr ... un conocido DJ di 
decada di 80 lo a grita. Cos no a bay 
manera plan A. 


Wega a cuminsa bon pa Sero Blanco y 
ta empata na 4-4 ora cu un integrante 
di Team Snor a dicidi di cambia slof 
preto pa slof ros pa cambia suerte. Ata! 
Snor ta piki 7 wega y ta drenta half time 
cu score criminal di 11-7! Paniek in de 
witte tent! Reunion grandi pafo entre 
integrantenan di Sero Blanco! John 
Wayne cu six-shooter den man ta tene 
un “peptalk” di djaki pa Vietnam bin 
bek! Di dos tempo ta bay aden y p’un 
dado rato, ta mustra cu e “peptalk” 
lo duna fruta! Sero Blanco ta corta 
bentaha te 9-12! Sinembargo, apar- 


entemente, e “peptalk” parce ta traha 
na China ya cu su efecto no a dura 
mucho! Den no time Team Snor ta pika 
bay dilanti atrobe, y sin mucho “fu” 
ni “fa” ta raspa Sero Blanco cu score 
escandaloso di 21-11! E potretnan ora 
di parti premio ta papia pa nan mes 
shonnan ... “John Wayne”, kende por 
cierto a cumpli cu su parti y sensacio- 
nalmente a gana 5 wega (45% di locual 
Sero Blanco a produci), ta sinta c’un 
cara di poco amigo y c’un mirada “I’ll 
be back!” estilo Terminator. 
Shonnan, keda pendiente, pasobra 
careda di bina no a caba aki. Keda pend- 
iente tambe pa e grandioso “Nos cu 
Nos” di Team Snor dia 10 di december 
proximo. Aña pasa Dr. Tico Dirks y 
Tony a gana, nan lo logra atrobe? Keda 
pendiente! 


Team Snor un biaha mas ta bofta Sero Blanco! 

D 
ialuna ultimo, dia 27 di November 2023, nos 
a tene un reunion publico caminda Min- 
ister Rocco Tjon a bin duna splicacion y 
aclaracion encuanto e incidente tragi- 
co cu a tuma luga recientemente na 
Warda di Polis na Shaba, caminda 
un hoben a comete suicidio mien- 
tras e tabata encarcela. 


Durante mi prome y di dos tanda 
mi a enfatisa cu ta un lastima e 
direccion cu e reunion a bay desde 
un comienso. Principalmente door di 
oposicion minoritario. Sigur pueblo por 
a tuma bon nota kennan ta sigui hunga 
politica cu situacionnan preocupante, tristo 
y cu ta haci dolor. 


Tabata mas cu obvio con nan a bagatelisa situacion y 
cifranan y tambe a bagatelisa maneho formalisa y ehecuta 
hunto cu profesionalnan pa atende cu e crisis social na nos 
pais. Henter reunion tabata sacando hopi cos for di contexto 
y pio ainda haciendo yen pregunta sugestivo y conclusivo 
na un manera basta arogante. 


Tristo ta cu nan tabata bagatelisa y pretende cu no ta haci 
esaki, tabata bagatelisa anto cu un tono cu cerca mi hasta 
e lanta e pregunta pakico? Dicon? Nan tabata insinua cada 
rato cu tin crisis y cu coalicion y gobierno ta haci manera 
esaki no ta existi. Mas cu claro mi mester a contra aresta 
nan ponencia sin base y argumento. Paso realidad ta cu 
ningun hende den e sala durante e reunion a sugeri na 
ningun momento cu Aruba no tin problema. 


Mas bien a keda subraya un grado grandi di preocupacion! 
Sigur mi a sinti e necesidad fuerte pa recordnan e berdad. 
Desde 2017 como miembro di Parlamento mi persona, y 
Fraccion di MEP completo, a bin ta subraya e crisis social na 
Aruba. 


Un crisis cu a keda crea door di falta di maneho, falta di 
atencion pa e veld social y falta di alocacion di e fondonan 


necesario pa maneha e problemanan social cu 
tabata hopi grandi. Mi a enfatisa e hecho cu 
no obstante tur e atencion y prioridad 
cu ta keda duna awor na asuntonan 
social, lo tuma tempo prome cu por 
mira e resultado di esakinan. Sin 
lubida e hecho cu e Pandemia sigur 
no a yuda, mas bien a empeora e 
situacion. 


Pueblo mester ta consciente di e 
diferencia entre critica sin aporta of 
brinda otro solucion, y inventarisa, 
analisa y percura pa traha na un solu- 
cion. E diferencia compara cu mayoria di 
oposicion, ta cu nos a bin ta subraya constan- 
temente e crisis social y unda e la origina, mas cu 
tur cos nos a percura, denter di tur limitacion cu fondo y 
personal, pa toch atende cu esaki. 


Sigur Sociaal Crisisplan tabata un inicio y compromiso pa 
atende cu esaki, caminda a aloca 37 miyon florin pa ehecuta 
mas cu 30 proyecto di urgencia. Pero nos mester keda consci- 
ente cu nos tin un realidad limitativo, esta scarsedad di e 
profesionalnan necesario y e fondonan necesario pa cris- 
talisa tur e plannan cu tin riba mesa. No por lubida tampoco 
cu danki na mal maneho di Mike Eman desde 2015 nos pais 
ta mara na e normanan presupuestario cu ta crea un limita- 
cion hopi grandi ora ta busca posibel solucionnan. 
Hopi di coleganan di oposicion a puntra gobierno kico ta 
bay haci structuralmente pa loke ta trata diferente aspecto 
mara na e situacion di crisis cu nos ta aden. 


Mirando cu desde 2017 te cu awor ta hopi trabou a keda 
realisa riba diferente aspecto di e crisis, mi ta spera cu nan 
a tuma e decencia e biaha aki si pa habri horea y scucha e 
contestacion amplio y extenso cu mi a pidi Gobierno duna 
pa brinda un biaha mas e claridad kico tur gobierno a bin 
ta haci riba diferente tereno pa atende cu e crisis social y 
retonan di nos famia, hoben y muchanan. Pasobra e real- 
idad ta cu ta hopi a keda haci! 


Parlamentario Shailiny Tromp-Lee (MEP): 


Ta un berguensa con oposicion 
ta bagatelisa situacion 


Cifra y maneho formalisa y ehecuta hunto cu profesionalnan pa atende cu e crisis social na nos pais 

F 
or di algun dia caba por a nota cu tin bastante movecion 
na Harbor Arena unda cu e concierto di e artista Romeo 
Santos lo tuma luga. Esaki ta programa pa otro siman diasa- 
bra dia 9 di December 2023. E concierto aki ta halando hopi 
atencion no solamente na Aruba pero tambe na mas di 10 
diferente pais. Elite Empire Entertainment a confirma esaki 
abase di benta di ticket internacional cu a bini for e.o. Cu- 
raçao, Colombia, Merca, Hulanda, Peru, Chile, Islanan BES, 
Surnam y otronan. 
Pa por cumpli cu tur e rekisitonan di e rey di bachata tin un 
ekipo di profesional tanto local como internacional cu ta tra- 
hando riba e produccion pa e concierto. E concierto aki su 
nivel di produccion ta esun di mas grandi cu Aruba a yega 
di experencia. Tanto pa loke ta stage, iluminicacion, zonido 
y efectonan special, tur persona cu atende e festival lo nota 
cu ta trata di algo fuera di lo normal. Un ekipo di riba 100 
persona den loke ta zonido, logistica y siguridad lo percura 
pa un anochi magico cu Romeo Santos na Aruba. Natural- 
mente e anuncio recien cu e artista local Jeon hunto cu su 
banda tambe lo t’ey a laga fanaticonan hopi contento. 
Na e momentonan aki e tecniconan ta kedando cla cu e 
structura principal di e stage mientras cu varios container 
ta yegando cu diferente ekipo pa por instala esaki. Natural- 
mente lo instala e areanan di VIP cual porciento ta bendi pa 
mas di 90%, e barnan y otro area manera ‘backstage’ 
Mirando e exito di benta di carchi, por confirma cu e evento 
aki lo conta cu presencia di miles di persona local y turista. 
Importante pa informa na esnan cu ainda no a cumpra nan 
carchi, pa nan haci esaki mas pronto posibel mirando e capa- 


cidad den cada seccion. Tambe por a compronde cu for di 
exterior tambe ainda tin bastante benta di ticket ta tumando 
luga. Por cumpra ticket na Paradera Gas Station, Cura Cabai 
Gas Station, Pop Up Store na The Venue (Weststraat), Pay. 
aw of via www.eventbrite.com 


Pa esnan cu ta interesa den mesa VIP, e organisacion a 
informa cu a logra di acomoda algun mesa adicional. Esaki ta 
den e seccion di ‘Gold VIP’ y tambe ‘Silver VIP’. Pa esaki por 
bishita e Pop Up Store of contact via telefon +2975693005 


Romeo Santos Concert ta un presentacion di Aruba Tourism 
Authority, Elite Empire Entertainment & Elite Productions 
- MASQ LIVE - Aruba Airport Authority -Setar/Pay.aw - 
Brouwerij Nacional Balashi - Bacardi - Coca Cola, Dewars, 
Chill Wendy’s - CMB 


Trabou intensivo a cuminsa pa e 
produccion di Romeo Santos su concierto 

D 
en e Dia Internacional pa Eliminacion di Vio- 
lencia contra Hende Muhe, cu a tuma luga Di- 
asabra ultimo, 25 di november 2023, un ceremonia 
special a tuma luga dilanti di Bestuurskantoor. 


Parlamentario Darlaine Guedez Eramus tabata 
presente hunto cu Minister Rocco Tjon pa ilumina 
e edificio di Gobierno na color oranje, un simbolo 
cu ta participa den e movemento global #16dayso- 
factivism contra violencia di genero, bao di e tema 
‘’UNITE! Invest to prevent violence against women 
and girls’. Den e campaña cu ta desaroyando na 
Aruba, Guedez-Erasmus a enfatisa e importancia 
di yama tur ciudadano y Gobierno na accion pa 
preveni y elimina violencia contra muhe y mucha 
muhe. 


Durante e anochi, Parlamentario Guedez Erasmus 
a ricibi un documento di stakeholders unda algun 
puntonan di preocupacion y sugerencianan pa 
cambio di ley a wordo presenta. “E tabata un 
momento special awe nochi, unda cinco organ- 
isacion a uni nan esfuerso pa discuti e topi- 
conan aki y expresa nan preocupacionnan. Como 
Parlamentario, tabata un oportunidad pa mi pa 
scucha e experiencia di trahadonan social y pa 
por duna atencion na nan puntonan di bista”, el a 
mustra. 


E documento ricibi door di Parlamentario Guedez- 
Erasmus a wordo pasa pa Presidente di Parlamento, 
Sr. Edgard Vrolijk, pa asina comparti esaki cu 
Parlamento completo. Den e carta, ta resalta cinco 
punto crucial cu por conduci na mehoracion den e 
tereno, pa asina haci comunidad di Aruba un luga 
mas safe pa tur hende muhe y mucha muhe. 


“Mi ta gradici tur esnan cu ta contribui, ya sea 
como boluntario of profesional, den proteccion di 
nos hende muhenan y mucha muhenan”, a conclui 
e Parlamentario. Mirando e importancia di sigui 
informa y conscientisa nos pueblo riba e problem- 
atica aki, Fraccion di MEP ta yama tur hende pa uni 
nan esfuerso bou di e lema #OrangeTheWorld cu 
#NoExcuse! 


Parlamentario Darlaine Guedez-Erasmus a enfatisa 


E importancia di uni pa preveni y elimina 
violencia contra muhe y mucha muhe 

M 
inister Maduro di Cultura a ricibi 
bishita di e director di Nationaal 
Restauratiefonds (NRF) di Hulanda, sr. 
Uğur Özcan, hunto cu sr. Coen Reinders 
kende ta miembro di management 
team di e fondo pa restauracion di 
monumentonan. Nan tabata acompa- 
ña pa directora di Monumentenfonds 
Aruba (MFA), sra. Anne Witsenburg. Un 
punto importante di e bishita tabata e 
cooperacion cu MFA y NRF kier yega na 
dje pa establece un ‘Revolving Fund’ 
cu por yuda doñonan di monumenton- 
an protegi yega na fondo pa asina por 
haci restauracion necesario di nan cas- 
nan of edificio monumental. 


Gobierno a cuminsa cu e trayecto pa 
por proteha monumentonan den man 


priva. 
E prome monumento priva cu a haya 
su seyo ta Kapel di Alto Vista y den 
tapara tin trabounan pa finalisa e 
proteccion pa e edificio di Aeropuerto 
di Dakota y pa cuminsa e trayecto pa 
Huize Veneranda por haya su protec- 


cion como monumento priva di Aruba. 
Minister Maduro ta gradici sr. Özcan y 
sr. Reinders pa nan bishita, atencion y 
tur esfuerso cu NFR ta haci hunto cu 
MFA pa asina monumentonan na Aruba 
tambe por wordo restaura den nan 
gloria pa nan por conta nos historia. 


R 
ecientemente, a tuma luga reap- 
ertura di e facilidad nobo comple- 
tamente renoba di Enseñansa pa Em- 
pleo (EPE) na Playa. Sigur nos por mira 
den e ultimo temporada bou liderazgo 
di Minister Glenbert Croes y directora 
di EPE Sra. Sabine de Groot un crece- 
mento grandi y interes den e instituto 
aki. Tambe, por mira un aumento den e 
cantidad di cursonan cu EPE ta brinda 
y e cantidad di cursistanan cu ta haci 
uzo di e servicionan cu EPE ta ofrece. 


EPE ta ofrece curso di formacion y 
training pa amplia e conocemento y 
aumenta e oportunidad di e cursis- 
tanan. Enseñansa pa Empleo ta di 
vital importancia pa Pueblo di Aruba 
pa esnan cu ta desea di crece den nan 
trabou of cambia di trabou. Den un 
economia cu ta creciendo y diversifi- 
cando ta importante pa e ciudadano 


sigui recapacita y eleva su conoce- 
mento. 


Loke cu ta haci mi hopi contento ta e 
plan pa habri un facilidad di Enseñansa 
pa Empleo na San Nicolas. E habitan- 
tenan pariba di brug lo por sigui curso 
na San Nicolas mes, esaki sigur lo 
spaar nan placa y tempo. Preparando 
nos hendenan pa e oportunidadnan 
nobo pa nan por asumi e funcionnan 
aki. Ta bay tin desaroyo na San Nicolas, 
Minister Glenbert Croes ta negociando 
e tereno di RDA pa, entre otro, Hydrogen 
Valley y Eagle LNG. EPE lo enfoca riba 
cursonan tecnico y energia. Di otro 
banda, mi a pidi Minister Glenbert 
Croes, en conexion cu e desaroyonan 
di Secrets Hotel pa agrega curso den e 
area di turismo y hospitalidad. 


Loke cu tin mester awo ta un edificio 


pa por aloca EPE, en conexion cu esaki 
mi ta pidi tur comerciante cu tin un 
edificio disponibel na San Nicolas, pa 
tuma contacto cu EPE of Ministerio di 
Labor pa asina pronto cuminsa sondea 
e posibilidad pa aloca e prome facil- 
idad di Enseñansa pa Empleo na San 
Nicolas. Mi ta urgi ‘private stake- 
holders’, por ehempel Secrets hotel, 
Acciona Energia y EAGLE LNG, haci un 
compromiso y inversion pa e proyecto 
aki. 


Parlamentario Alvin Molina (MEP): 


San Nicolas tin mester di Enseñansa pa Empleo 


Minister di Cultura e ricibi bishita di 
Nationaal Restauratiefonds di Hulanda 

D 
iadomingo ultimo a tuma luga e di shete ‘Fiesta Tipico 
den Bario’, organisa pa Fundacion Union di Tipiconan 
Rubiano. Un iniciativa cu cada bes ta bira mas grandi y cu 
Minister Xiomara Maduro ta sostene y apoya, pasobra hunto 
nos tin cu sigui promove y biba nos cultura. Nos mester yuda 
mantene nos musica Tipico y nos folklore bibo den tur nos 
barionan y pa e por keda biba pa nos generacionnan nos di- 
lanti. Gobierno di Aruba ta gradici UNOCA pa pone fondonan 
disponibel pa yuda cubri gastonan pa por organisa e fiesta 
tipico cultural.   
  
E Fiesta Tipico den Bario, ta un momento special tambe 
caminda den nomber di Gobierno di Aruba, Minister Maduro 
di Cultura ta haci uzo di oportunidad pa brinda reconoci- 
mento na esnan cu ta sostene, promove y mantene nos folk- 
lore bibo den nos barionan. Diadomingo ultimo a toca turno 
na Noord y Minister di Cultura a reconoce dos Baluarte 
Cultural di e districto pa nan contribucion di yuda mantene 
y promove nos cultura musical. 
  
Sr. Chonai Faro 
E prome persona cu a ricibi un reconocimento tabata Sr. 
Isnardo Epifanio Faro (Chonai). Chonai, manera tur hende 
conoce, a nace dia 22 di maart 1945 y ta di e bario di Sabana 
Liber. Dia 17 di april di e aña aki el a cumpli 50 aña casa 
cu Sra. Petra Faro de Cuba, cual matrimonio a haya 2 yiu 
homber (Jorge y Junior), 4 nieta, 5 nieto y 1 bisanieto. 
Den su discurso e mandatario a elabora riba e trayectoria 
amplio di Chonai kende pa 35 aña a sirbi como maestro di 
scol. Ademas Chonai tin mas di 55 aña como miembro fiel 
y e ta indiscutiblemente esun cu mas aña como miembro 
continuo di e prestigioso coro di Misa di Santa Anna. Desde 
cu Chonai a yega di su estudio for di Hulanda, el a dirigi e 
koor hunto cu defunto Zr. William riba su orgel. Semper ela 
keda e man drechi di e koor, caminda e ta zorg pa muziek, 
traha programa, traha cu e CD player y mixer pa e micro- 
phonenan y tambe dirigi e coro ora cu no tin dirigente. Ora 
tin misa special e ta zorg pa por tin tocadonan y hopi biaha 
Chonai ta yuda den bestuur y comision di actividad. Chonai 
tambe a participa den tur festival aki na Aruba y na Corsou 
unda cu coro Santa Anna a bay canta. 


Banda di koor di misa di Noord, Chonai a yega di canta 
den varios coro na Aruba y e ta fundador y doño di basta 
agrupacion, di cual nos por menciona su popular banda 
musical ‘La Selecta’ den cual bastante musico y artistanan 
local y internacional a debuta. Chonai ta forma parti te ainda 


di Tipico Arco Iris, Tico y sus Estrellas, Patan Farro and 
Friends y tambe Tommy Figaroa and Friends. Pa e tempo- 
rada di mas dushi di aña, semper bo ta haye den su gaita. 
El a cuminsa hopi aña pasa cu aguinaldo den Bicentenial di 
Noord, como tambe a forma parti di Campanitas Navideñas, 
Gaiteros del Norte, Maruba y ultimo den Katatumbo. Chonai 
a yuda varios organisacion manera grupo Flor di Bini Bini, 
Festival di Voz y Landia Escolar, gruponan di baile, Miss 
Teenage y Comision di santana di Noord. Chonai en general 
nunca e ta bisa “NO” na nada cu ser pidi na dje y a pesar 
di tur su ocupacion semper ta sobra tempo pa su famia. 
Banda di musica e la dirigi y hunga softball tambe pa Paxton 
y Montaña Braves den tempo di Gloria na e veld di Montaña. 
Chonai awo ta disfrutando di su pension bon mereci, pero 
niun dia, e no por sinta keto. E stima bestia, mata y natu- 
ralesa p’esey lo bo por mire den su cunucu ta planta dife- 
rente mata di fruta, bonchi, maishi y pampoena. Minister di 
Cultura Xiomara Maduro a entrega Sr. Isnardo Epifanio Faro 
den nomber di Gobierno di Aruba, 
>>> 


Durante ‘Fiesta Tipico den Bario’ na Centro di Bario Noord: 


Minister Maduro di cultura a reconoce dos baluarte cultural 


Den persona di Chonai Faro y Nelson Sprok 

un plakkaat pa mas di 55 aña den su carera artistico como 
cursista y musico. 


Sr. Nelson Sprok 
Un otro persona cu Gobierno di Aruba pa medio di Minister di 
Cultura a reconoce e anochi aki tabata Sr. Nelson Florencio 
Sprok, kende a nace dia 28 di october 1939 na Curaçao. 
Na un edad hopi jong el a bin residencia na Aruba y unabes 
aki, danki na Dios y cu hopi disciplina y perseverancia el a 
traha hopi duro pa yega na su metanan. Dia 30 di october 
1967, Nelson a drenta enlace matrimonial cu Lucia Tromp. 
Recientemente nan a caba di cumpli 56 aña di bida matri- 
monial. Nan tin 4 yiu; Nelson, Jose, Khys y Luskys, 3 nieto, 2 
nieta, 2 bisanieto y un bisanieta. 


Door di hopi trabou y esfuerso, Nelson a logra lanta su 
mes un compania conoci bao di e nomber: CONAR NV. Dia 
14 di juli 1970, e compania a cumpli 53 aña di existencia 
dunando servicio na e comunidad di Aruba y a traha den 
varios proyecto grandi pa Aruba. Un trayectoria cu sigur a 
exigi hopi esfuerso no solamente di Nelson pero tambe di su 
Sra. Lucia cu semper tabata para banda di Nelson. Na aña 
1979, Nelson a cuminsa hunto cu su Sra. Mama cu benta 
di ijs, conoci pa su bon calidad. Nelson ta gusta agricultura 
y asina tabata planta berdura den gran cantidad y bende 
esakinan cu supermercado. 


Nelson a dedica y coopera tambe hopi aña na Carnaval di 
Mucha na Noord. Dentro di e vision asina amplio, Nelson 
tabata tin un pasion pa nos musica di Aruba, nos folklore 
y a dicidi di rescata y yuda mantene nos musica tradicional 
bibo. Dia 14 di maart 1990, Nelson a a cumpra un Caha 
di Orgel. E la a cuminsa train na cas y asina poco poco a 
cuminsa toca na diferente evento y actividadnan na e.o. 
cas di famia, pa gruponan di baile den nan shownan, pa 
actividad di nos grandinan di Huize Maristella, Paviljoen 
na Oranjestad y Verpleegtehuis na San Nicolas. Ademas di 
presenta na Misa, Misanan di Aurora, Bonbini Festival, yuda 


y educa nos muchanan cu tin Proyecto di scol cu informa- 
cion di nos musica di Caha di Orgel. Asina nos por sigui 
menciona, Nelson a a bin ta promove cu hopi dedicacion y 
pasion, nos musica di Caha di Orgel. 


Cu su caracter visionario, e ta dicidi di graba un CD, cu den 
su esencia ta constitui un prome paso pa preserva, dentro di 
tanto modernismo, nos musica pa e proximo generacionnan. 
E mandatario a sigui trece dilanti cu en breve por bisa cu 
definitivamente Nelson Sprok ta un “surprise box” yen di 
entusiasmo pa bida y pa sigui activo, poniendo sualma, bida 
y curason den tur loke e ta haci. 
Como Minister di Cultura den nomber di Gobierno a entrega 
un plakkaat di reconocimento na Sr. Nelson Florencio Sprok 
pa mas di 30 aña dunando su aporte na nos musica di Caha 
di Orgel. 


Gradicimento 
Por ultimo Minister Maduro ta gradici un bes mas Sr. Chonai 
Faro y Sr. Nelson Sprok pa nan contribucion na mantene y 
promove nos cultura. Ademas ta gradici Fundacion Union 
di Tipiconan Rubiano, pa organisa Fiesta Tipico den Bario 
y asina sigui mantene nos cultura di musica tipico bibo pa 
asina nos por disfruta di dje den nos barionan hunto cu 
famia y conocirnan. Danki na tur grupo Tipico, tur musico 
y cantante  pa nan presentacion den e  Fiestanan  Tipico 
den Bario, como tambe tur esnan cu ta presencia pa apoya 
loke ta di nos Aruba, nos cultura, pasobra “Cultura Bo tin 
cu Bib’e!. 


Diabierna, 1 December 2023 
COMUNIDAD 
22 
AWEMainta 


D 
urante luna di november a tuma 
luga e Sacramento di Confirmacion 
di hobennan den e diferente parokian- 
an di Aruba door di Monseigneur Luis 
Antonio Secco. 
Pa parokia di Noord, esaki tabata 
riba diabierna 17 di november ultimo 
y e team cu a asisti obispo tabata 
consisti di pastoor Santiago di parokia 
Santa Anna, reverendo diacono Theo 
Zievinger, acolito lector Edwin Thijsen y 
e grupo grandi tabata di hobennan, cu 
ta miembro di Pastoral Hubenil Noord 
(PHN). 


PHN ta forma parti di Pastoral Hubenil 
Aruba (PHA), cu ta un Organisacion 
Religioso cu ta siña, guia y traha cu 
hobennan den nan formacion Cristian. 


Si bo yiu, nieto, iha ta motiva y ta desea 
di sigui den e caminda aki, por tuma 
contacto cu catekista Marva Solagnier 
(5933076) of Karen Singh (5942783). 


Sacramento di Confirmacion na Noord 

Receta 
TIEMPO PREVIO:10 minutos 
HORA DE COCINAR:20 minutos 
TIEMPO TOTAL:30 minutos 
2SERVICIO 


Ingredientes: 
PARA LA PASTA 
0,25 cucharaditas. Sal 
2 cucharadas. Aceite de oliva 
6 onzas. Fettuccine 


1 cucharada. Aceite de oliva 
10,5  onzas.  Muslos de pollo deshue- 
sados y sin piel 
0,25 cucharaditas. Pimienta blanca 
0,5 cucharaditas Sal 


PARA EL HONGO 
3 rebanadas de tocino 
Media Cebolla Amarilla 
1 cucharada. Ajo 
2 tazas de champiñones blancos 
2 ramitas de perejil 
1 taza de leche 
1 taza de crema fresca 
1 cucharada. Salsa inglesa 
0,25 cucharaditas. Sal 
0,5 cucharaditas Pimienta blanca 
1 ramita de perejil 


Direcciones: 


1- En una olla grande con agua hirvi- 
endo, agregue la pasta y cocine 
hasta que esté tierna pero no blanda, 
aprox. 8-12 minutos. 


2 - Refrescar la pasta en agua 
helada.  Nota: El agua fría detiene el 
proceso de cocción y mantiene la pasta 
perfectamente al-dente.  Esta técnica 
se utiliza principalmente en restau- 
rantes.  Puedes saltarte este paso en 
casa. 


3 - Mientras tanto, calentar el aceite en 
una sartén a fuego medio alto y dorar 
los muslos de pollo y reservar. 


4 - Saltee el tocino hasta que esté 
caramelizado, luego agregue la cebolla 
y el ajo a la sartén con una abundante 
cantidad de mantequilla seguido de los 
champiñones en rodajas, cocine los 
champiñones hasta que adquieran un 
delicado color dorado. 


5 - Vierta la leche y la crema con un 
chorrito o dos de salsa inglesa y condi- 
mentos, cocine a fuego lento, luego 
regrese con el pollo y reduzca suave- 
mente la salsa hasta que tenga una 
textura espesa y cremosa. 
  


6 - Derrita un poco de mantequilla en 
una sartén y agregue los fettuccine con 
un poco de perejil picado servido junto 
con su delicioso pollo, decore su plato 
terminado con más perejil picado, un 
poco de pimienta molida y un poco de 
parmesano si lo desea. 
  


7 - ¡Disfrutar! 


Fettuccine en Salsa Cremosa de Pollo 


¿Buscas una cena de pasta fácil? Este plato de fettuccine con filete de muslo de pollo es una cena fácil y deliciosa entre 
semana. Además, la salsa rica y cremosa hará las delicias de cualquiera que ame una buena salsa para pasta. 

MESCOS cu tin hende ta gusta copia, imitacion, etc. tin 
hende ta gusta mentira, aunke nan sa cu den esey no tin 
ningun clase di crecemento. No scucha un persona cu ta 
apoya y defende mentira e ta un manipulado, e no por 
wordo confia. 


Si e palabra di Dios ta bisa pa stima Dios riba tur cos y 
stima bo prohimo manera bo mes, pakico hende ta laga 
satanas gaña nan pa asina nan por gaña otro hende. 


Si bo ta gaña un hende, y bo sa masha bon cu bo ta gaña 
y cu bo mentira ta hala e persona for di Dios, y por hib’e 
na destruccion di su bida, bo no ta stima e persona bo ta 
odia e persona. 


Un tata di cas cu ta gaña su esposa y su famia, no ta stima 
su famia. Laga nos keda skerpi riba e asunto di mentira, 
pasobra mentira ta bini directamente for di diabel e tata di 
mentira, esun cu tin e naturalesa di mentira, y cu nada bon 
no ta sali for di dje. 


Mundo ta yena cu mentira, pero esey no ta nifica cu nos 
tin cu join cu mentira, pasobra ta para skirbi den e buki di 
Revelacion 21:8 cu e mentiroso lo no hereda reino di Dios. 


Con por ta posibel cu despues di mira cuanto hende a 
perde tur cos cu droga, hasta hopi a perde nan bida pa 
motibo di droga, toch hobennan ta pretende di sigui uza y 
bende droga? 
Mirando cuanto famia tin kibra, toch tin hende ta pretende 
di keda cu e bida di paranda y adulterio?, 


Bijbel tin tur clase di advertencia, y tambe prevencion pa 
hende no cay den trampa di satanas, pero toch hende ta 
sinti dushi di wordo manipula, engaña y destina pa perdi- 
cion. 


Mas bo yena bo mente cu e berdad di Dios, cual ta Amor, 
Bondad, Fabor y Gracia, mas dificil ta bira pa e enemigo 
por drenta cu mentira den bo bida. 


Hopi crimen , abuso, inmoralidad ta wordo cometi, pa 
motibo di e mentira cu ta avansa den mundo y cu hopi ta 
kere den dje, hende ta cay den e trampa di satanas den 


cual nan ta pensa cu nan por haci malo y cu nunca nan lo 
wordo descubri. 


Otro nan ta reta Dios, reta Su principio y Su mandamen- 
tonan, hende cu asina bo papia di Dios caminda nan ta, nan 
ta cuminsa sinti malo, pasobra nan consenshi ta remorde y 
e presencia di Spirito Santo ta pone cu e spirito di mentira 
cu nan ta kere den dje, ta cuminsa manifesta. 


P’esey ey palabra di Dios ta bisa cu den e ultimo temponan 
algun lo rechasa e sana doctrina, y lo scucha e siñadornan 
di mentira, cual lo siña nan fabula en bes di e berdad, pa 
asina biba un bida di libertinahe cual lo hiba na scuridad y 
destruccion. 


No ta facil pa mayornan lanta nan yiunan den e tempo aki, 
bo mester busca yudansa di Dios pa bo cas, bo mester biba 
pa Dios, pa asina bo yiunan por tin un ehempel den cas 
di Dios su grandesa, pasobra di berdad mentira ta purba 
drenta tur caminda, pero e berdad di Dios t’ey pa tur esnan 
cu ta busca Dios di curason. 


Cristo Hesus ta e caminda, e Berdad y e Bida, ningun hende 
por yega cerca e Tata sino ta pa medio di e Yiu. 


Si un hende ta pretende cu e ta bon y cu Dios ta robes, e 
persona ey ta un mentiroso, aleha for di dje. 


Fortaleza pa Famia 


Sinceramente, Pastor Marcel Balootje 


Pakico apoya y defende mentira, 
si e berdad t’ey pa nos tur? 

Drenta su portanan cu gradicimento, 
drenta su tempel cu cantica di alabansa, 
glorific’e, bendiciona su Nomber. 
Salmo 100:4 


Cu dolor na nos curason, nos ta participa 
fayecimento di nos ser stima: 


Alric Optato Winklaar 
*12-04-1962 - †21-11-2023 


Na nomber di su: 
Tata: Ostacio Winklaar 


Mama: +Swinda Winklaar 


Rumannan: Lutgarna Croes y famia 
Edsel Winklaar y famia 
Jeritza Winklaar y famia 
Edsly Winklaar 
Izairha Winklaar 


Tantanan: Serita Melfor 
Dita Alberto y famia 


Primu y primanan: Esther Baart y famia 
Sherline Baart y famia 
Otmar Baart y famia 
Zaharia Mercelina y famia 
Urvin Melfor y famia 
Endy Melfor 
Renaise Melfor y famia 
Gisela Baart y famia 
Igna Martijn y rumannan 


Subrina y subrinonan: Ray Winklaar y famia 
Aisha, Nigel y Richendro Winklaar 
Patrick Croes 
Paula Tromp-Croes y famia 
Chanetsa Woods-Winklaar y famia 
Sianara Winklaar 


Agradecimiento ta bai na gerencia di Marriott Hotel 
Resort pa tur e anja nan di servicio y un danki na tur 
e colega nan di Marriott Hotel Resort cu a traha cu 
Alric. Un danki tambe na Hospice Atardi cu a Brinda 
Alric cu e cuido y cariño. 


Demas famia: Winklaar, Baart, Martijn, Melfor, Croes 


Ta invita pa acto di entiero cual lo tuma lugar na 
Aurora Funeral Home diasabra 2 di December 
2023 di 9’or pa 11’or di mainta. Despues lo sali pa 
Santana Central Sabana Basora. 


Condolencia lo tuma lugar na Aurora Funeral Home 
diabierna 1 di December 2023 di 7’or pa 9’or di 
anochi. 


Disculpa nos si den nos tristesa nos por a lubida 
algun famia of conocir. 


Gradicimento / Invitacion 


Na nomber di famia nan nos kier 
a gradici cada un cu a tuma nan tempo 
pa a bin dispidi di nos ser stima: 


Sra. Sara 
Maria Laclé-Kock 
“Sarita” 


Un danki special ta bai na 
Spoed eisende hulp y piso B-3. 
Boso muestra di atencion ta di hopi aprecio y un 
gran sosten pa nos. Un danki na un y 
tur cu a manda carchi, krans, whatsapp, 
email y a hasi yamada nan telefonico. 
Tambe na Aurora Funeral Home 
pa cu su bon servicio y atencion. 


Ta invita pa asisti na 3 Santo Sacrificio di misa 
cual lo tuma lugar na Misa Inmaculada 
Concepcion na Sta Cruz, diabierna 1 di 
December 2023, Dialuna 4 di December 2023 y 
diaranson 6 di December 2023 pa 7’or di anochi. 


Bo(so) presencia lo ta altamente aprecia. 


“Chen Chen of Chino” 
Gradicimento / Invitacion 


Den nomber di esposa, yiunan y demas famia nos 
kier a gradici tur famia, amigo y conocirnan cu di 
un of otro manera a brinda nos sosten, consuelo 
durante enfermedad, entiero y despedida di nos 
Tata stima: 


Vicente Croes 
“Chen Chen of Chino” 


Gradicimento special na staff y personal di 
Fundacion Cas Di Mi Chepa, Dr. Weiser, 
Dr. Croes, verpleegster nan di HOH afdeling 
A-4 y team di ambulance pa e pasenshi y 
comprensión pa cu nos famia. 


Nos gratitud tambe ta bai na Royal /Aurora 
Funeral Home pa nan excelente servicio brinda 
na famia den e momento dificil. 
Alaves nos kier a hasi un invitación pa un 
Santo Sacrificio di Misa na Misa Inmaculada 
Concepcion Santa Cruz cual lo tuma lugar, 
Diadomingo 3 di December pa 6:30 p.m. 


Boso presencia lo ta altamente aprecia. 


WILLEMSTAD - Diaranson 29 di november 2023 alrededor di 17.56’or di atardi, 
Central di Polis a ricibi informacion di un caso di tiramento cu a tuma luga na Caya 
Tamburero. 


Un unidad policial a keda dirigi na e sitio y na su yegada el a bin encontrá cu un 
homber drumi abou y cu no tabata duna señal di bida. 


For di investigacion preliminar a sali na cla cu un vehiculo desconoci a pasa den e 
caya ariba menciona y a los algun tiro dirigi riba e victima. 


E victima a ricibi bala na e parti ariba di su curpa. Ambulance a yega rapido na e 
sitio pero no por a haci nada mas pa e 
victima. 


Alrededor di 18.45’or dokter di polis a 
constata morto di e homber Jean-Carlo 
Filomeno Noor, nace dia 2 di februari 
1997 na Corsou. 


N’e sitio polis a haya y confisca un vehi- 
culo cu a ricibi perforacion di bala y 
algun cashi di bala. 
Riba ordo di Fiscal di Ministerio Publico 
a confisca e curpa di e victima pa mas 
investigacion. 


Causa di e tiramento te ainda no ta 
conoci y investigacion den e caso aki ta 
continua. 


GRADICIMENTO & INVITACION 


Anna B. Angela 
† 21 november 2023 


Famia ta desea di gradici tur persona cu den 
cualkier forma a yuda nos ser keri. 


Alaves danki pa e sosten na nos como 
famia den e ultimo periodo. 


Nos ta agradecido pa entre otro, 
e mensahenan, cartanan, flornan, jamadanan, 
bishitanan y oracionan. E atencion cu nos a ricibi, 
a duna nos un consuelo grandi. 


Danki di curazon na tur esnan cu ta 
activo den area medico/cuido y 
cu realmente tin amor pa nan prohimo. 


Bosonan ta hasi e diferencia. 


Famia ta invita pa un Santo Sacrificio di Misa 
cu lo tuma luga diasabra dia 2 december 
2023 pa 7 or di anochi na Parokia Inmaculada 
Concepcion, Santa Cruz. 


Caso di 
tiramento 
cu morto 

The lord is my sheperd, I shall not want. Psalm 23:1 


Cu dolor na nos curason, nos ta anuncia 
fayecemento di nos querida, ruman, mama, y 
tanta. 


Hetlin Fermina 
Pieternella 


Na nomber di su 
Mayornan: 
† Inora Cannister-Pieternella 
† Jossy Pieternella 


Yui: Percley Pieternella 


Ex Casa: Hendrick Mellema 


Rumannan: 
Ingrid Pieternella y yiunan Soraida, Haroline, 
Radensha. 
† Hubert Pieternella y yiunan † Richinell, Shareen 
y Roland, Xiomara y Randy Alejo. 
† Stanley Pieternella, Yolanda Gonzalez y yiunan 
Lizette, Shaneila y Esposo, † Rodney Pieternella. 
† Astrid Pieternella y yiunan Raquel y Esposo, 
Beverly, Curtis, Rodrick y Roxanne Celaire. 
Iris Pompier y Wendell Pompier y yiunan Jessica, 
Wendelyn y Melissa. 
Erick Pieternella y yiunan. 
Criselda Pieternella y yiunan Lee Ann, Noriella, 
Sulymar. 
Ruthmila Pieternella y yiunan Ricalda, Xionella, 
Gelson, Arthur y famia. 
† Ivy Pieternella y yiunan. 
† Gladys Pieternella y yiunan Lucaskjo, Maurella, 
Atilah, Maluska y parehanan. 


Su tantanan Seferlino Cannister, y Candida 
Maduro y famia, Erwin Cannister. 


Su hijanan, Daya, Isamar, Sulimar, Rody. 
Syria y yiunan Ericko y Mariela. 


Mientje yiu Eldrich. 


Tur otro famia na Aruba, Curacao, Eustatius, 
Boneiro y Hulanda. 


Demas famia: Pieternella, Cannister, Maduro, 
Pompier, Schmidt, Alejo, van de Berg, van 
Spaandonk, Adamo, de Groen, Leito Pieternella, 
Petronella, Hoek, Gomes, Gonzales, Hemell, York, 
Martina, van Boomspeek, Carmelita, de Jong, 
Josephina. 


Mihor amiganan Detta Gomes y Maisa Faro. 


Su subrinanan cu a yude te na ultimo momento 
Emily van Spaandonk, Jessica, Shaneila. 


Su amiga y coleganan di Zoia Spa, Hyatt Hotel, 
Blue Waters Day Spa y Nafanny Spa. 


Tur trahadornan y voluntarionan di Hospice 
Atardi hopi danki. 


Entiero ta tuma lugar Diabierna 1 di December 
na Aurora Funeral Home di for di 2 pm pa 4 
pm y despues lo Sali bai pa santana central na 
Sabana Basora. 


No ta ricibi condolencia ni prome y despues. 


“Mi tin Dios pa wardador pues mi’n tin falta 
di nada. Den cunucu di yerba berde e ta 
ponemi sosega. E ta hibami na awa tranquil, 
pa mi bolbe haña forza.” - Salmo 23 


Cu honda pena pero conforme cu boluntad 
di Dios nos ta anuncia fayecimento di: 


Laureano Wever 
mihor conoci como:”Jani” 


Na number di su: 
Señora: 
†Margo Wever Wever 


Yiunan: 
Majella Wever & Yvan Boekhoudt 
Dionicio & Rosaura Farro Ramirez 
Agda Farro 


Mayornan: 
†Ricardo Wever 
†Anna (Selly) Wever Rasmijn 


Nieto y nietanan: 
Alfredo & Karen Maduro Chavarro 
Ferdinand Boekhoudt 
Stephanie Boekhoudt 
Shendion Farro 
Jermaine Farro 
Isaura Farro 
Neythan & Keana Oseana Tabares 
Cristopher Osean & Rachel Geerman 


Bisanieto y bisanietanan: 
Mariana Maduro, Kaily-ann Maduro, Cesar 
Maduro, Kiyomi Farro, Najeyla Oseana 


Rumannan: 
Angel (Boei) & Caro, Wever Lynn y famia 
Isaac (Shaky) & Martina Wever Wanga y 
famia 
Carmen & Robby Robles Wever y famia 
Lucia Wever y famia 
Ricardo & Lariza Wever Maduro y famia 
Reina & John van Varsseveld Wever 
Barbara Wever y famia 
Regina (Inchi) Lopez Stamper y famia 


Gradicimento special na Dr. Torres di 
radiotherapy di Centro Medico ImSan 


Si nos por a lubida un of otro miembro di 
famia durante nos tristeza nos kier expresa 
nos mas sincero desculpa. 


Y demas famia kier a invita tur bisiña amigo 
y conocir pa asisiti na e acto di entiero cual 
lo tuma lugar Diasabra 2 di December 2023 
di 1:30 pm pa 3:30 pm na Misa Cristo Rey 
na Brazil y ta Sali pa santana Catolico na 
Savaneta 


Oportunadad pa condolencia lo ta 
Diabierna 1 di December 2023 di 7pm pa 
9pm na Pray Funeral home na San Nicolaas 


Nos ta lamenta cu nos no ta ricibi bishita di 
condolencia na cas. 


“Señor ta mi wardador, mi no tin falta di nada. 
Den cunuco di yerba berde e ta pone mi 
sosega. E ta hiba mi na awa trankil, pa mi bolbe 
haña forsa” Salmo 23 


Cu profundo tristesa den nos curason, pero 
agradecido pa tur loke ela nifica pa nos y 
conforme cu boluntad di Dios nos ta anuncia cu 
a bai sosega den brasa di Señor, 
Mi mama, nos ruman y nos tanta stima 


Teresita Tromp 
Mihor conoci como: “Chita” 
Vuida di Theodoor “Dooy” Tromp 
*30-11-1930 - †25-11-2023 


Su mayornan: 
†Joaquin y †Francisca Tromp-Heide 


Su yuinan: 
†Edmundo Elias Tromp 
Lourdes Th. (Lula of Luthy of Loulou) Tromp 


Su mascotanan: 
Tommy, Pablito, Esmeralda, Merlin, Misky y Beetle 


Su rumannan: 
†Johannes (Jan) y Sira Tromp –Dijkhoff 
†Rosalinda (Linda) y †Henry Harms – Tromp 
Angelica (Lica) Tromp 
Escolastica (Cola) y †Daniel Richardson – Tromp 
Faustina (Tina) y †Alberto (Betty) Paskel - Tromp 
Victoriano (Bito) y Filomena (Mena) Tromp – 
Eckmeyer 
Filomena (Mena) y †Benny Tromp – Tromp 
Maria y Donald (Donny) Perrotte – Tromp 


Su cuña: 
†Paula y †Henrico Emerencia – Tromp y yuinan 


Su subrina- y subrinonan: 
Rudolf (Rudy) Tromp, Ferdinand Tromp, Hubert 
Tromp, †Gustavus(Guus) Tromp, Lidwiska (Dika) 
Abrahams – Harms (hija), Vda.Rosabella (Bea) 
Do Nacimiento – Harms, Omaira (Maya) Hunt – 
Harms, Judy Brown – Harms, Kathleen (Kathy) Ruiz 
– Paskel, Randolph (Randy) Paskel (hija), Sheila 
Richardson, Elton Richardon, Rudmilda (Ruth) 
Tromp, Richard Tromp, Marion Figaroa – Tromp, 
Victor Tromp, Charline Tromp (hija), Omar Tromp, 
Sherrill Perrotte, Shanella Romeo–Perrotte y nan 
respectivo famianan 


Amigonan di cas: 
Jose Miguel Donata, Jorge y Mildred Ridderstaat- 
Dirksz, Franklin Lampe, Minerva Blijden 


Ta invita demas famia, amistadnan, bisiñanan y 
demas conocirnan pa atende e Acto di Entiero 
cual lo tuma lugar diasabra dia 2 di december 
2023. E defunto lo ta reposa na Aurora Funeral 
Home na Cumana desde 2’or di atardi, na unda 
lo tene tambe e Ceremonia di Despedida pa 3or 
y mei di atardi pa resa pa descanso di alma di 
nos defunto stima. Despues cremacion lo tuma 
lugar den seno familiar. 


Envez di flor y krans por haci un donacion na 
Stichting Luna Foundation. Ta bay tin un box 
disponibel pa donacion. 
Nos ta lamenta cu despues di entiero, nos no ta 
ricibi bishita di condolencia na cas. 


Diabierna, 1 December 2023 
AWEMainta 
OBITUARIO 
27 


“Dios ta amor... y amor ta Dios, maske mi no ta 
na e mundo aki, tur dia lo mi ta banda di boso 
Curazon, mi por stens di loke Señor ta hasi”. - 
Salmo 33 


Cu dolor na nos curason, nos ta participa 
fayecimento di nos querida mama: 


Norma Yolanda Jacobs 
Mihor conoci como “Joly” 
*11-11-1937 - †27-11-2023 


Acto di entiero lo wordo anuncia despues 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, Pa mi bolbe haña 
forsa”. - Salmo: 23 


Cu inmenso tristesa na nos curazon pero 
comforme cu Dios su boluntad, nos ta anuncia 
fayecimento cristianamente di: 


Mario Erasmus 
Mihor conoci como: Mai of Momai. 
* 18- December 1944 † 23- November 2023 


Na nomber di su: 
Mayornan: 
† Balbino Erasmus y †Martina Erasmus-Werleman 


Rumannan: 
Bernadino (Benny) Erasmus y Johanna 
Kaersenhout 
Filomena Erasmus y † Carlos Hernandez na 
Hulanda 
Francisco Erasmus y Maria Erasmus-Giel 
Rita y Henky Becker-Erasmus 
Sylvia Erasmus 
Sra Vda. Marlin Boekhoudt-Erasmus 
Sra Vda. Swinda Croes-Erasmus 
Marisela y Ronald van Trigt-Erasmus Caroline y 
Ronny Gomez-Erasmus 
Jacqueline y Emilio Schwengle-Erasmus 


Subrino y Subrinanan, bisasubrino y bisasubrinan 
nan, na Aruba y Hulanda. 


Y demas famia: 
Erasmus, Werleman, Kaersenhout, Hernandez, 
Giel, Becker, Boekhoudt, Croes, Van Trigt, 
Gomez, Schwengle, Ruiz, Maduro, Feliciana, 
Alvarez, Lampe, Delaney, Melfor, Henriquez, Da 
Silva, Geerman, Hill, Gil, Franken, Thiel, Tromp, 
Ridderstap, De Mey, Lacle, Arends, Rosa 


Nos disculpa si den nos tristesa y dolor nos por a 
lubida algun famia. 


Ta invita Famianan, conocirnan, su bon 
bisiñanan, amigonan, ex-coleganan di WEB 
pa asisti na acto di entierro cual lo tuma lugar 
Diabierna 1 di December 2023 di 9or - 11or na 
Aurora Funeral Home. 


Despues lo sali pa Santana Catolico Pastoor 
Kranwinkel na Paradera. 


Nos ta lamanta cu despues di entierro nos no lo 
risibi bishita di condolencia na cas. 


Dios ta nos refugio y fortalesa, un pronto ausilio den tempo 
di angustia. Salmonan 46:1 


DIOS ta Amor y Amor ta DIOS. Maske mi no ta na e mundo 
aki mas, tur dia lo mi ta band’i boso curason. 


Cu un curason kibra pero inmensamente agradecido pa tur 
loke e la significa pa nos. Nos ta anuncia morto inespera di: 


Ifraim Filomeno 
Henriquez 
Mihor conoci como: 
“Frem” 
*15-04-1948 - †26-11-2023 


Na nomber di su: 
Esposa: †Frida Henriquez-Vrolijk 
Yiu: Melody y esposo Alyear Angela 
Nieta: Zemirah Angela 


Rumannan: 
Francisca y †Pedro v/d Linden 
†Guillermo Henriquez 
Eduardo y Lena Henriquez 
Emilia y Pedro Vrolijk 
Epifania y †Nazario v/d Linden 
†Benjamin Henriquez 
†Siria Henriquez 
†Humphrey Henriquez 
Hubert Henriquez 


Cuñanan: 
Martha Perez y famia 
†Mary Espinoza y famia 
Jacky Colina y famia 


Swanan: 
Angel Vrolijk y famia 
Guillermo Vrolijk y famia 


Sobrino y sobrinanan: 
Roy v/d Linden y famia 
Rudolf v/d Linden y famia 
Alderico v/d Linden y famia 
Miriam de Mey y famia 
Rossy Henriquez y famia 
Renzo Henriquez y famia 
Evalyn Henriquez y famia 
Yvette Vrolijk y famia 
Ludmilla Teepe-Vrolijk y famia 
Meredith Schouten-Vrolijk y famia 
Vernon Vrolijk y famia 
Chevry v/d Linden y famia 
Juliette Lugo y famia 
Audrey Everon y famia 
Laurenne Henriquez y famia 
Edgard Croes y famia 
Edsel Croes 


Sobresobrino nan y sobresobrina nan, primo y primanan, 
ihanan, comper y comernan, bisinanan, ex-coleganan di 
Hyatt Casino, su bon amigo Manuel Espinoza. 


Demas famia: Henriquez, v/d Linden, Vrolijk, Angela, 
de Mey, Teepe, Schouten,Stenqvist, Lugo, Everon, Croes, 
Werleman. Greaux, Wever, Rollock, Maduro, Kransen, 
Koolman, Wolter y demas famia na Hulanda, Zweden. 


Ta invita demas famia, bisiña, amigo- y conocirnan pa e 
acto di entiero cual lo tuma lugar Diabierna 1 di December 
2023, for di 2’or pa 4’or di atardi na na Ad Patres Funeral 
Home & Crematorium y despues lo sali pa Santana Catolico 
San Hose na Savaneta. 


Oportunidad pa condolencia lo ta Diahuebs, 30 di November 
2023 na Ad Patres Funeral Home for di 7’or pa 9’or di 
anochi. 


Nos disculpa si den nos tristesa nos por a lubida di menciona 
un of otro miembro di famia. Nos ta lamenta cu nos no lo 
por ricibi bishita di condolencia na cas. 


Lo tin un donacion box disponibel pa un bon causa. Como 
cu Frem tabata semper un persona alegre, laga nos keda 
recorde asina. Por bisti color nan alegre dia di despedida. 
Staff y Personal di Ad Patres Funeral Home & Crematorium 
ta extende nos mas profundo condolencia na famia di e 
fayecido. 


“Senjor ta mi wardador, 
Mi no tin falta di nada; 
Den cunucu di yerbe berde, 
E ta ponemi sosega. 
E ta hibami na awa trankil, 
Pa mi bolbe hanja forsa.” 
Salmo 23:1,2,3. 


Cu inmenso dolor na nos curason pero conforme cu 
boluntad di Dios, nos ta anuncia fayecimento di: 


Sra. Marta 
Margarita 
Chaljub-Rojas 
*18-02-1942 - †26-11-2023 
Na nomber di su: 


Kerido Esposo: 
George M. Chaljub 


Yiu: 
Alexandra Chaljub 


Nieto: 
Joshua E. Senchi y Wanda Pereira 


Bisanieta y bisanieto: 
Joshlexys y Joshuangel Senchi 


Rumannan na bida: 
Vda. Bertha Rojas de Castro y famia 
Vdo. Victor Rojas y famia 


Swa y Cuña nan na bida: 
Victor Chaljub, Esposa y famia 
Vdo. Alejandro Chaljub y famia 
Miriam v/d Bliek-Chaljub y famia 


Amiga y amigo nan di cas: 
Jose A. Leal 
Soraida Coello 
Noelia Colina, Esposo y famia 
Fernando Aguilar y famia 
Pedro Lopez 
Vda. Maria de Moura 
Vda. Consuelo Ochoa y famia 
Sefa Bermudez y famia 


Demas amiga y amigo nan na Venezuela y Aruba. 


Sobrino y sobrina nan na Venezuela, USA, 
Colombia, Peru, Mexico, Uruguay, Hulanda y aki na 
Aruba. 


Demas famia: 
Chaljub, Senchi, Rojas, Glas, Sanchez, Castro, 
Jansen, v/d Bliek, Sneek, Krozendijk, Franken, 
Chalgut, Yamarte, Kock, Heiden, Koolman, Herrera, 
Roys, Lozada, Torres, Geerman, Ochoa, Tromp y 
Estrella. 


Ta invita demas famia, bisiña, amigo- y conocirnan 
pa e acto di entiero cual lo tuma lugar Diasabra 2 di 
December 2023 for di 1’or pa 4’or di atardi na Ad 
Patres Funeral Home & Crematorium. 


Despues lo por compaña nos hiba nos defunto stima 
na su ultimo lugar di descanso na Santana na Sabana 
Basora. 


Nos disculpa si den nos tristesa nos por a lubida 
algun famia. 


Nos ta lamenta cu nos no lo por ricibi bishita di 
condolencia na cas despues di entiero. 


Staff y personal di Ad Patres Funeral Home 
& Crematorium ta extende nos mas profundo 
condolencia na famia di e fayecida. 


